Emil Martinsen Lilleberg

**Emil Martinsen Lilleberg** (født 2001) er en norsk ishockeyspiller som er under kontrakt med den amerikanske klubben Tampa Bay Lightning i National Hockey League (NHL). Han har tidligere spilt for IK Oskarshamn i Svenska Hockeyligan (SHL) og  i den norske Eliteserien. Han ble draftet av Arizona Coyotes som nummer 107 i NHL Entry Draft 2021. Den 6. januar 2024 debuterte han for Lightning og ble dermed den niende nordmannen til å spille i NHL.

Han har spilt på det norske landslaget på U18-, U20- og seniornivå og debuterte på A-landslaget ved ishockey-VM 2021.

## Oppvekst
Lilleberg markerte seg tidlig som et stort talent i , og krevde tidlig å få spille med draktnummer 77 som en hyllest til barndomshelten hans, den svenske Tampa Bay Lightning-backen Victor Hedman. Lilleberg gikk gradene i Sparta og spilte på juniorlagene som tok sølv i U20-NM i 2018 og bronse i U21-NM i 2019. Han er født med et hjerteproblem hvor det er lekkasje i den ene hjerteklaffen, en tilstand som ifølge Lilleberg ikke er noe han merker til men vil kreve en hjerteoperasjon en gang i løpet av livet. Norske leger har gitt Lilleberg beskjed om at en hjerteoperasjon kan vente til etter at hockeykarrieren er over.

## Karriere
### Klubblag
#### Starten i Norge (2018–2021)
Sesongen 2018/19 debuterte han for A-laget i Eliteserien og fikk da den gjeve utmerkelsen «Rookie of the Year».

Talentspeiderne i NHL og svenske klubber viste etter hvert interesse for Lilleberg gjennom spill på det norske U20-landslaget. Etter å ha fokusert på det defensive spillet og undertallsspillet  fikk han i 2020/21-sesongen sitt gjennombrudd på det øverste nivået i Norge og noterte seg for sine to første scoringer på seniornivå. Etter ble han valgt av Arizona Coyotes som nummer 107 i fjerde runde av NHL Entry Draft 2021. Coyotes ønsket at han skulle hasteoperere hjertet den sommeren, men Lilleberg avslo da det ville medføre ett år med rehabilitering.

#### Overgang til Sverige (2021–2023​)
12. mars 2021 skrev han under en to-årskontrakt med IK Oskarshamn i Svenska Hockeyligan (SHL). Klubben hadde allerede vist interesse for Lilleberg året før, men han valgte da i stedet å bli en sesong til i Sarpsborg. 

Den første sesongen skulle vise seg å være tøff for Lilleberg. Han slet med problemer relatert til psoriasis den første sesongen som etter hvert ble behandlet med kortisonsprøyter og salver. Sommeren 2022 var han invitert til treningscamp med Arizona Coyotes, men fikk beskjed av klubbledelsen om at ville at han skulle operere hjertet umiddelbart i Arizona. Han valgte i stedet å reise hjem fra treningscampen da han ikke fikk lov til å trene. På tross av utfordringene utviklet han seg i løpet av de to sesongene til å bli en fysisk spillende toveisback. Etter å ha imponert i Oskarshamn skulle han planen reise til USA for å forsøke å spille seg inn i stallen hos Arizona Coyotes, men signerte i stedet den ettårskontrakt for SHL-mesterne Växjo Lakers.

#### NHL (2023–)
Etter å ha fått nedslående nyheter fra Arizona signerte han den 5. juni 2023 en toårskontrakt for NHL-klubben Tampa Bay Lightning. Kontrakten var en såkalt toveiskontrakt hvor lønnen er på  USD hvis han spiller i NHL, men lavere dersom han blir sendt ned til farmerlaget i American Hockey League (AHL).

Etter en god debutsesong for Lightnings farmerlag Syracuse Crunch i AHL og som følge av at Tampa Bay Lightning hadde slitt med skader på backplass ble han den 5. januar 2024 kalt opp i troppen til Lightning. Dagen etter fikk han sin NHL-debut og fikk 11 minutter og 48 sekunder med spilletid da Lightning tapte 7–3 borte mot Boston Bruins. Den 9. januar, i sin andre kamp for klubben, noterte han seg for sitt første målpoeng i en 3–2-seier mot Los Angeles Kings. Lilleberg markerte seg ytterligere med en knallhard takling på Anaheim Ducks' Brett Leason. Veiledet av barnshelten og lagkammeraten Victor Hedman så gjorde Lillebergs defensive og fysiske spill ham bemerket av Tampa Bays fanbase og klubbledelse. Etter 23 kamper ble Lilleberg ble den 8. mars sendt ned til farmerklubben Syracuse Crunch i AHL for å gjøre ham spilleberettiget til AHL-sluttspillet. Den 16. mars ble han igjen hentet opp til Lightning. 

2 juli strev han under på en 2 års enveiskontrakt med Tampa Bay Lightning verdt totalt 17 millioner kroner. 

14 april scorte han sitt første mål, da Tampa bay slo buffalo sabers 7-4. Da hadde han spilt totalt 111 kamper for NHL klubben 

### Landslagsspill
Emil Martinsen Lilleberg har spilt kamper for de aldersbestemte landslagene U18, U20 og U25. Han spilte U18-VM 1. divisjon gruppe A i 2018 og 2019 og ble kåret til Norges beste spiller i turneringen i 2019. Han spilte også junior-VM 1. divisjon gruppe A i 2019 og 2020, hvor han også igjen ble kåret til Norges beste spiller i turneringen.

Etter spill for Norges utviklingslandslag (U25) ble han i 2021 tatt ut i Norges tropp til VM 2021 i Latvia. Han scoret sitt første landslagsmål i åpningskampen mot Tyskland. Han ble deretter tatt ut til landslagstroppen som spilte OL-kvalifisering i Oslo i august 2021, hvor de tapte den avgjørende kampen mot Danmark. Han spilte også VM 2022 og VM 2023, hvor han ble kåret til én av Norges tre beste spillere i turneringen. Han har pr. 23. mai 2023 spilt 23 offisielle landskamper (VM, OL- og kvalifiseringskamper) for Norge.

## Meritter og personlige utmerkelser

### Klubb

### Landslag

## Statistikk
### Klubb

### Landslag

## Referanser


## Eksterne lenker
*